जिस क्षेत्र में बिजली चोरी, वहां के अफसर होंगे बर्खास्त, केस भी हाेगा
मानगो में 7 घंटे बिजली कटौती, पसीना छूटा
कोल्हानमें लाइन लॉस बताकर बिजली चाेरी के मामले को झारखंड राज्य बिजली बोर्ड ने गंभीरता से लिया है। बोर्ड के सीएमडी आरके श्रीवास्तव की अध्यक्षता में शुक्रवार को बोर्ड कार्यालय रांची में हुई बैठक में बिजली चोरी का मुद्दा छाया रहा। बैठक में बिजली विभाग के राज्यभर के महाप्रबंधक (जीएम) और अधीक्षण अभियंता (एसई) शामिल हुए। इस दौरान सीएमडी श्रीवास्तव ने कोल्हान में बिजली चोरी के मामले पर अधिकारियों को सख्त कार्रवाई का निर्देश दिया।
उन्होंने कहा बिजली चोरी पर हर हाल में रोक और लाइन लॉस नियंत्रित करने को कहा। बताया गया कि बोर्ड स्तर पर छापामारी दल का गठन कराया गया है, जो बिजली चोरी पर अंकुश लगाने के लिए छापामारी करेंगे। सीएमडी ने चेतावनी दी है कि जिस क्षेत्र में बिजली चोरी पकड़ी गई, वहां सीनियर अफसरों को बर्खास्त किया जाएगा। उन पर केस भी होगा। इधर, रांची बैठक की सूचना कोल्हान तक पहुंच चुकी है। वैसे अफसरों और इंडक्शन फर्नेस के मालिकों में खलबली है, जो बिजली चोरी को कमाई का जरिया बनाए हुए हैं। पूर्वी सिंहभूम और सरायकेला-खरसावां जिले में कुछ इंडक्शन फर्नेस अिधकारियों से मिल चोरी कर रहे हैं। विभागीय जानकारों के मुताबिक देश में लाइन लॉस से सबसे अधिक नुकसान झारखंड में हो रहा है। केंद्र सरकार ने इस मामले को गंभीरता से लिया है और अंकुश लगाने के लिए राज्य को दिशा-निर्देश दिया है। केंद्र सरकार ने राज्य सरकार पर बकाया की राशि भी शीघ्र भुगतान करने काे कहा है। यहां बता दें भास्कर बिजली चोरी का मामला लगातार उठाता रहा है। मामले पर राज्य सरकार हरकत में आई और बोर्ड को लाइन लॉस बिजली चोरी रोकने और राजस्व बढ़ाने के लिए कारगर कदम उठाने का निर्देश दिया।
मानगो में जरूरत की आधे से कम बिजली
मानगोक्षेत्र में जरूरत की आधे से भी कम बिजली मिल रही है। जानकारों के अनुसार, यहां 45 मेगावाट बिजली की जरूरत है, लेकिन 18 मेगावाट आपूर्ति हाे रही है। इसी तरह शहर के अन्य गैर कंपनी क्षेत्रों में 120 मेगावाट की आवश्यकता है। इसकी जगह मात्र 60 मेगावाट बिजली मिल रही है।
सुबह 10 से शाम पांच बजे तक बिजली कटी
मानगोकुंवर बस्ती, जाकिरनगर, डिमना, एमजीएम, बालीगुमा, भिलाई पहाड़ी आदि क्षेत्रों में सात घंटे बिजली बाधित रही। बोर्ड के कार्यपालक अभियंता सिद्धार्थ शर्मा ने बताया कि हाइटेंशन लाइन सुवर्णरेखा क्राॅस कराया जा रहा है। इसलिए लोड शेडिंग की गई।
बैठक में छाया रहा कोल्हान की बिजली चोरी का मुद्दा लाइन लॉस रोकने के लिए कड़े कदम उठाने का आदेश
^रांची में बोर्ड की बैठक हुई। वरीय अधिकारियों ने जले हुए चेक मीटर को बदलने का निर्देश दिया। लाइन लॉस रोकने, राजस्व बढ़ाने काे कहा गया। मनमोहनकुमार, अधीक्षण अभियंता, जमशेदपुर सर्किल
{जले हुए सभी चेक मीटर शीघ्र बदलें
{अंडर ग्राउंड लाइन करने की व्यवस्था करें
{चोरी रोकने के लिए रोडमैप तैयार करें
{आवश्यक सामान की खरीदारी के लिए निविदा निकालें
{लाइन लॉस रोकने के लिए कड़े कदम उठाएं
3 मार्च
28 फरवरी
25 फरवरी
23 फरवरी
19 फरवरी
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva kas_Deva hin_Deva hin_Deva hin_Deva mai_Deva bho_Deva bho_Deva bho_Deva bho_Deva